Les #FallesGandia 2020 tindran 4 revetlles i 7 espectacles pirotècnics
05 març 2020

## Les #FallesGandia 2020 tindran 4 revetlles i 7 espectacles pirotècnics05 març 2020Última actualització: 14 juliol 2025

![](../gestion/img/_AO_3536-copia.jpg)  
  

El **regidor delegat de Polítiques Festives, José Manuel Prieto,** juntament al **president de la Federació de Falles de Gandia, Telmo Gadea,** ha presentat aquest matí la programació de l’Ajuntament de Gandia per a les Falles de Gandia 2020, pel que fa als espectacles pirotècnics i les revetlles al parc Ausiàs March.

        _“Des de l’Ajuntament hem fet diferents licitacions públiques. D’una banda els espectacles nocturns i, d’altra, els espectacles pirotècnics amb 7 lots diferents. Hem volgut que les licitacions facilitaren la diversitat de formats. El pròxim any farem un lot conjunt, d’aquesta manera, la unitat pressupostària ens permetrà més espectacles”,_ ha explicat Prieto, qui ha augurat unes bones Falles, amb gran afluència de visitants, gràcies a la programació, el dispositiu de seguretat i l’acompanyament de l’oratge.    

Així, les revetles nocturnes seran organitzades per Ruano Group. Hi ha programades 4, del 15 al 18 de març, des de les 00 h fins a les 5 de la matinada:

\- El **diumenge 15 de març**: Sansaru on Tour, Dj Oficial José Ripoll i Show Sansaru.

\- El **dilluns 16 de març**: Orquestra Titànic i Dj Adrián Faus.

\- El **dimarts 17 de març**: Festival Follow Me. (S’iniciarà immediatament després de la Nit del Foc.

\- El **dimecres 18 de març**: Macro discomòbil Barraca on Tour.

Pel que fa als espectacles pirotècnics, la novetat és que les mascletades passen de 5 a 6 i començaran el dissabte 14 de març:

*   El **dissabte 14 de març,** a les 14 h, davant de l’estació de Renfe: Mascletà a càrrec de Pirotècnia Hermanos Caballer.
*   El **diumenge 15 de març**, a les 14 h, des del passeig Rosa dels Vents: Mascletà a càrrec de Pirotècnia Hermanos Borredà.
*   El **dilluns 16 de març,** a les 14 h, davant de Renfe: Mascletà a càrrec de Pirotècnia del Mediterráneo.
*   El **dimarts 17 de març,** a les 14 h, davant de Renfe: Mascletà a càrrec de Pirotècnia Vulcano.
*   El **dimarts 17 de març**, a les 00 h, des del parc Ausiàs March: Nit del Foc a càrrec Pirotècnia Vulcano, de les més conegudes de tot l’Estat.
*   El **dimecres 18 de març,** a les 14 h, davant de Renfe: Mascletà a càrrec de Pirotècnia Zaragozana.
*   El **dijous 19 de març,** a les 14 h, davant de Renfe: Mascletà a càrrec de Pirotècnia Zaragozana.

Des de la Federació de Falles han agraït l’aposta perquè les Mascletades a Gandia ocupen, a poc a poc, el lloc que es mereixen, passant de 4 (2018), 5 (2019), a 6 enguany. _“Perquè són, juntament les revetlles, uns espectacles inclusius de carrer, públics i gratuïts, oberts, que igualen a visitants, veïnat i fallers”_. Gadea ha destacat també la tercera edició de la Nit del Foc i la Macro-despertà popular que tindrà lloc el diumenge 8 de març, enguany des de la Renfe fins a la Falla Serpis (cada any canvia de barri). “_És gratuïta, però els fallers participants han de traure’s el carnet d’experts per a poder participar-hi”_. 800 persones han passat ja en 2 anys pel Museu Faller per a aconseguir les diferents acreditacions de les _despertaes_.  

        Finalment, el president de la Federació de Falles ha recordat que enguany s’estrena, com a format pilot, una Ofrena més curta i lleugera per al públic, tal i com van proposar 9 comissions al darrer Congrés Faller.

[Twittear](https://twitter.com/share)